Eist Konsumverhalen

D'Generatioun vun haut ass bekannt fir hiert schlecht Konsumverhalen. "Méi a méi" ass e Slogan, deen dëst Joerzéngt gutt beschreift, well jidderee méi vun allem wëll, sou séier wéi méiglech. "Fast Fashion" oder „schnell Moud“ ass e Beispill vun eisem schlechte Konsumverhale wann et ëm Kleeder geet. Eise Plastiksverbrauch ass och méi schlëmm wéi jee a mir mussen ufänken eppes dorunner ze änneren. Am follgenden Text wäert Dir mat e puer vun de Problemer vu schneller Moud an der exzessiver Benotzung vu Plastik konfrontéiert ginn.

 D'Moudindustrie an de grousse Problem mat "Fast Fashion“

D'Moudindustrie gëtt all Dag méi grouss dank Moudemarken wéi H&M an Zara. Dës Erhéijung vun der Popularitéit bréngt ganz grouss Problemer mat sech, virun allem fir d'Ëmwelt. Hautdesdaags wëll jidderee sou schéi wéi méiglech sinn an “up to date”, wann et ëm Moud geet. Keen wëll sech schlecht undoen a kee wëll almoudesch ausgesinn. Dëst féiert dozou, dass mir nei Kleeder kafen, soubal d'Moud ännert. Also Moudemarken verëffentlechen ëmmer méi Kollektiounen, sou datt d'Moud sou dacks wéi méiglech ännert, fir datt d'Leit nei Kleeder kafen. Dëst gëtt en Zyklus, aus deem ee schwéier erauskënnt, an dat ass et, wat séier Moud definéiert.

Fast Fashion ass definéiert duerch déi bëlleg Produktioun vu qualitativ schlechte Produkter an de bëllege Verkaf dovun. Dëse Geschäftsmodell funktionéiert, andeems Leit stänneg nei Kleeder kafen, wéi virdru geschriwwen. Dëst ass extrem schiedlech fir d'Ëmwelt wéinst der Ressourceverschwendung (z.B. Waasser an Energie) wärend der Produktioun vun dëse Kleeder a wéinst hirer kuerzer Liewensdauer.

Vill vun de Kleeder ginn ewechgehäit nodeems se net méi an der Moud sinn. Heiansdo kréien d'Kleeder eng zweet Chance a ginn a méi aarm Länner exportéiert an do verkaaft a vun anere Leit ugedoen. Mä dëst ass net ëmmer de Fall. A Bulgarien an aneren osteuropäesche Länner gi vill vun den anscheinend recycléierte Kleeder aus Däitschland zerschnidden an als Heizmaterial benotzt. D'Verbrenne vu verschiddene Stoffer an Textilie léisst verschidde Gasen an d'Atmosphär eraus, déi extrem schlecht fir d'Ëmwelt mee och fir d’Gesondheet sinn.

Déi al Kleeder kënnen d'Ëmwelt net nëmme verschmotzen, wann si verbrannt ginn. Am Chile, zum Beispill, gëtt et eng Plaz an der Landschaft, déi komplett mat alen, gebrauchte Kleeder voll ass. Dës Landschaft ass elo esou grouss, datt een se aus dem Weltall gesi kann, a fir déi ganz verdreckte Fläch ze gesinn, muss eng Satellittefoto gemaach ginn. De Wuesstum vun dëser Kleeder-Plaz ass onheemlech, iwwer 39 Dausend Tonne pro Joer kommen hei bäi. De Kleederbierg ass scho méi grouss wéi déi nooste Stad an et ass geplangt, datt dëse Bierg nach méi grouss gëtt. D'Ressourcen, déi do um Buedem leien a wéi Dreck behandelt ginn, kéinte ganz gutt benotzt ginn, fir Fatze fir ze botzen oder änlech Saachen ze maachen.

Fast Fashion an dëse Kleederbierg sinn net déi eenzeg Problemer, déi mat eisem Konsumverhalen ze dinn hunn a mer Suerge maachen. De sougenannte "Great Pacific Garbage Patch" ass quasi den Equivalent vum Kleederbierg aus Plastik a schwëmmt am Ozean.

De Problem mam iwwerméissege Gebrauch vu Plastik

Haut ass quasi alles a Plastik verpaakt. Am Supermarché gi Kichelcher, Geméis an Uebst a Plastik verpaakt. Plastik kann iwwerall an eiser Gesellschaft gesi ginn an et gouf normaliséiert, datt Plastik ee vun de meescht benotzte Materialien ass. De Problem ass, datt vill Leit déi schlecht Saachen iwwer Plastik net gesinn. Plastik hält extrem laang a kann Honnerte vu Joer an der Natur bleiwen, well et bal net biologesch ofbaubar ass. Plastik ass aus Polymere gemaach, oder „einfach“ gesot, aus héichmolekulare chemesche Verbindungen, déi aus Pëtrol gewonn ginn. De Prozess fir de Pëtrol aus dem Buedem ze kréien ass schlecht genuch fir d'Ëmwelt u sech, awer da musst Dir de Schued vun der Produktioun vu Plastik nach derbäisetzen. Kuerz gesot, alles wat a Plastik verpak gëtt, ass schiedlech fir d'Ëmwelt. Zousätzlech kënnen d'Leit a ville Länner de Plastik net richteg recycléieren, fir datt e spéider nees ka benotzt ginn. Dëst féiert zur Verschmotzung vun der Ëmwelt, wéi zum Beispill am Ozean.

Dräi Véierel vum Dreck am Ozean ass Plastik... All Joer kommen tëscht 4,8 an 12,7 Tonne Plastik an d'Mier bei a verschmotzen eis Ozeaner. D’Haus vun de Mieresbewunner gëtt zerstéiert an en Deel vum Plastik kënnt op eis Telleren zréck a Form vu Mikroplastik, dee vu Fësch giess gëtt. Et kann och geschéien, datt all dëse Plastik sech op enger Plaz versammelt an eng riseg Mass gëtt, wéi zum Beispill de "Great Pacific Garbage Patch".

Dëse „Plastikskontinent“ verschmotzt eist Mier an et ass, wéi wann de Problem eréischt kierzlech entdeckt gi wier an dofir nach net wierklech eppes dergéint gemaach konnt ginn. Dat ass awer falsch, well en 1997 entdeckt gouf, viru 27 Joer. De „Plastikskontinent“, deen elo eng Mass vu ronn 79 Dausend Tonnen huet, gëtt ëmmer méi grouss. En ass schonn 1,6 Millioune Quadratmeter grouss, oder ongeféier 4,5 (4.481) Mol méi grouss wéi Däitschland.

Meng Meenung

*Fast Fashion:*

Menger Meenung no ass séier Moud schlecht, obwuel se e puer gutt Qualitéiten huet. Ech hunn net gär, wéi vill d'Ëmwelt doduerch verschmotzt gëtt a wéi verschidde Leit sech iwwer Kleeder definéieren. Awer och ech hu gär, datt verschidde Kollektioune e puer Mol am Joer erauskommen. Et mussen net esou vill Kollektiounen erauskommen, mee 5 Kollektiounen ass net schlecht.

*Plastikskonsum:*

Menger Meenung no ass eise Plastiksverbrauch scho laang extrem héich. 1997, wéi d‘ Plastiksinsel am Pazifik entdeckt gouf, hätten all Länner sech zesummendinn an eng Léisung fanne sollen. Dëst ass net seriö genuch versicht ginn. Ech selwer probéiere mäi Plastiksverbrauch ze reduzéieren, nodeems ech all dës Fakten a Problemer iwwer eise Plastiksverbrauch nogelies hunn. Ech versichen och elo alles richteg ze recycléieren, fir dass mir net iergendwann am Plastik ënnerginn.

Meng Quellen:

[https://global-glow.de/fast-fashion-einfach-erklaert/#:~:text=Schließlich%20ist%20es%20in%20den,als%20“%20fast%20Fashion”%20beschrieben.](https://global-glow.de/fast-fashion-einfach-erklaert/%23%3A~%3Atext%3DSchlie%C3%9Flich%2520ist%2520es%2520in%2520den%2Cals%2520%E2%80%9C%2520fast%2520Fashion%E2%80%9D%2520beschrieben.)

[https://www.ecolog-institut.de/wp-content/uploads/2021/04/InNaBe\_Bericht\_4-1\_Slow-Fashion-Geschäftsmodelle\_2.pdf](https://www.ecolog-institut.de/wp-content/uploads/2021/04/InNaBe_Bericht_4-1_Slow-Fashion-Gesch%C3%A4ftsmodelle_2.pdf)

<https://fourweekmba.com/de/schnelle-Mode/>

[https://www.space.com/mountain-discarded-clothes-chile-satellite-photo#](https://www.space.com/mountain-discarded-clothes-chile-satellite-photo)

<https://en.m.wikipedia.org/wiki/Great_Pacific_garbage_patch>

<https://umweltmission.de/wissen/fast-fashion/>

[https://www.aok.de/pk/magazin/nachhaltigkeit/muell-vermeiden/fast-fashion-ist-schlecht-fuer-die-umwelt-was-man-dagegen-tun-kann/#](https://www.aok.de/pk/magazin/nachhaltigkeit/muell-vermeiden/fast-fashion-ist-schlecht-fuer-die-umwelt-was-man-dagegen-tun-kann/)

[https://www.plasticsoupfoundation.org/en/2017/07/garbage-patch-larger-than-france-and-germany-discovered-the-south-pacific-ocean/#:~:text=The%20South%20Pacific%20Garbage%20Patch%20covers%20an%20area%20of%20at,weathered%20large%20pieces%20of%20plastic.](https://www.plasticsoupfoundation.org/en/2017/07/garbage-patch-larger-than-france-and-germany-discovered-the-south-pacific-ocean/%23%3A~%3Atext%3DThe%2520South%2520Pacific%2520Garbage%2520Patch%2520covers%2520an%2520area%2520of%2520at%2Cweathered%2520large%2520pieces%2520of%2520plastic.)